স্টাফ রিপোর্টার ॥ বাহুবলে ট্রাক-পিকআপ মুখোমুখি সংঘর্ষে পিতা-পুত্রসহ ৫ নির্মাণ শ্রমিক নিহত হয়েছে। আহত হয়েছে আরো ৭জন। নিহতরা হলেন- ব্রাহ্মণবাড়িয়া জেলার নাসিনগর উপজেলার মনকুটা গ্রামের নায়েব আলীর ছেলে বেনু মিয়া (৩৪), আবু জাহির (৬৫), ফারুক মিয়া (২২) তার পিতা আরব আলী (৬০) ও নাহেদুল ইসলাম (১৮)। হতাহতরা সবাই পিকআপের যাত্রী ছিল। গতকাল সকাল ৯টার দিকে ঢাকা-সিলেট পুরাতন মহাসড়কের বাহুবল উপজেলার কামাইছড়া নামক স্থানে এ দুর্ঘটনাটি ঘটেছে। সংশ্লিষ্ট সূত্রে জানা গেছে-নির্মাণ শ্রমিকরা পিকআপযোগে শ্রীমঙ্গল থেকে বাহুবলে কাজের জন্য যাচ্ছিল। সকাল ৯টার দিকে পিকআপটি কামাইছড়ায় পৌছুলে বিপরীতমুখী শ্রীমঙ্গলগামী সিরামিকদ্রব্য বোঝাই একটি ট্রাকের সাথে মুখোমুখি সংঘর্ষ হয়। এ সময় পিকআপটি দুমড়েমুছড়ে যায়। এতে ঘটনাস্থলে আবু জাহির, বাহুবল উপজেলা স্বাস্থ্য কমপ্লেক্সে বেনু মিয়া ও ...